Nígbà tí ìyà mi parí ọ̀rọ̀ rẹ, èmi náà dáhùn, mo ní ‘Ìyá mi, irú ìfẹ́ wo ló tó yìí! Ẹni tí ó fi ìgbádùn òde ọ̀run sílẹ̀ tí ó wáá bá mi níńu àìgbádùn òde ayé! Kí ni èmi ìbá fi ọ́ wé, ìwọ ìyá mi! Ìwọ tí o níláárí ní òde ayé, ìwọ tún lọ níláárí ni òde ọ̀run. Nígbà tí ìwọ wà ní ayé, o ṣe ìtọ́jú mi bí ó ti yẹ, ó bá mi ṣiré nígbà tí ó yẹ kí a bá ọmọ ẹni ṣiré, o jẹ mi ní ìyà nígbà tí ó yẹ kí á jẹ ọmọ ẹni ní ìyà, o kò ro ẹjọ́ bàbá mi ní búburú fún mi bí àṣà àwọn obìnrin mìíràn, o kò ròyìn mi ní búburú káà kiri òde. Bí mo bá ṣe nǹkan kékeré fún ọ a máa jọ ọ́ lójú, ìwọ a sì máa sọ̀rọ̀ mi ní rere fún àwọn ènìyàn gbogbo. Ìwọ kò jẹ́ kí n tẹ́ lójú ẹgbẹ́, ìwọ kò tú àṣírí mi níwájú ọ̀rẹ́, n kò sì béèrè nǹkan lọ́wọ́ rẹ kí ìwọ kọ etí dídí sí mi. Ìwọ kò fi ebi pa mí ní bàbá, ìwọ kò tú àṣírí rẹ̀ níwájú àlejò, ìwọ kò ro ẹjọ́ bàbá mi ní ilé ìyá rẹ kí o sì mú ìtìjú bá a ní ilé àna, n kò gbọ èébú bàbá mi lẹ́nu rẹ rí, bẹ́ẹ̀ ni ìwọ kò ṣẹ́ èpè fún un lẹ́ẹ̀kan ṣoṣo, bẹ́ẹ̀ ni ìwọ kò sì dàbí àwọn olórí-burúkú obìnrin ti wọ́n máa ń wí tìgbéraga tìgbéraga wí pé kò sí nǹkan tí ọkọ àwọn lè fi àwọn ṣe. Ìwọ ìyá mi, bíỌlọ́run kò ti fi ọ́ sílẹ̀ ni ayé bẹ́ẹ̀ náà ni kò ni i fi ọ́ sílẹ̀ ní ọ̀run. Bí iná bá kú a fi eérú bó ojú, n ó bo ojú rẹ dáradára; bí ọ̀gẹ̀dẹ̀ bá kú a fi ọmọ rẹ̀ rọ́pọ̀, n óò jẹ́ “Adérọ́pò” rere fún ọ; bí òṣùpá sì ti ń tàn káà kiri ayé bẹ́ẹ̀ ni n ó tan orúkọ rẹ káà kiri orílẹ̀-èdè ayé. N kò ní í gbàgbé ìmọ̀ràn tí ó fún mi, ọ̀nà tí ìwọ àti bàbá mi fi lé ilẹ̀ ni n ó máa tọ̀, ìfẹ́ yín sí ara yín yóò jẹ́ àpẹẹrẹ rere fún mi, mo sì fẹ́ kí ẹ mọ̀ dájú pé ó rọrùn kí ẹnu mi gbàgbéoúnjẹ kí ọwọ́ mi kí ó sí gbàgbé òkèlè ju pé kí n gbàgbé ohun tí ẹ ṣe fún mi. Ó dìgbà o, ìyá mi, dandan ni pé kí a pínyà lònìí, nítorí ìwọ kò sí láàárin ará ayé mọ́, ìwọ wà láàárin àwọn ará ọ̀run, kí bàbá mi fún mi, ọ̀gbẹ́ni Akọ̀wédìran, ki ẹ má ṣe gbàgbé mi kí ẹ máa bá mi bẹ Ẹlẹ́dàá kí Ó ṣe ọ̀nà mi ní rere. Ó dìgbà, ìyá mi, máa lọ sínú òkú; máa simi kúrò nínú làálàá ayé; kúrò nínú làásìgbò àwọn ọmọ ènìyàn, ni ọjọ́ tí ikú bá pa ojú mi dé, a ó máa fi ojú gán-ánní ara wa.’
Nigba ti iya mi pari oro re, emi naa dahun, mo ni ‘Iya mi, iru ife wo lo to yii! Eni ti o fi igbadun ode orun sile ti o waa ba mi ninu aigbadun ode aye! Ki ni emi iba fi o we, iwo iya mi! Iwo ti o nilaari ni ode aye, iwo tun lo nilaari ni ode orun. Nigba ti iwo wa ni aye, o se itoju mi bi o ti ye, o ba mi sire nigba ti o ye ki a ba omo eni sire, o je mi ni iya nigba ti o ye ki a je omo eni ni iya, o ko ro ejo baba mi ni buburu fun mi bi asa awon obinrin miiran, o ko royin mi ni buburu kaa kiri ode. Bi mo ba se nnkan kekere fun o a maa jo o loju, iwo a si maa soro mi ni rere fun awon eniyan gbogbo. Iwo ko je ki n te loju egbe, iwo ko tu asiri mi niwaju ore, n ko si beere nnkan lowo re ki iwo ko eti didi si mi. Iwo ko fi ebi pa mi ni baba, iwo ko tu asiri re niwaju alejo, iwo ko ro ejo baba mi ni ile iya re ki o si mu itiju ba a ni ile ana, n ko gbo eebu baba mi lenu re ri, bee ni iwo ko se epe fun un leekan soso, bee ni iwo ko si dabi awon olori-buruku obinrin ti won maa n wi tigberaga tigberaga wi pe ko si nnkan ti oko awon le fi awon se. Iwo iya mi, biOlorun ko ti fi o sile ni aye bee naa ni ko ni i fi o sile ni orun. Bi ina ba ku a fi eeru bo oju, n o bo oju re daradara; bi ogede ba ku a fi omo re ropo, n oo je “Aderopo” rere fun o; bi osupa si ti n tan kaa kiri aye bee ni n o tan oruko re kaa kiri orile-ede aye. N ko ni i gbagbe imoran ti o fun mi, ona ti iwo ati baba mi fi le ile ni n o maa to, ife yin si ara yin yoo je apeere rere fun mi, mo si fe ki e mo daju pe o rorun ki enu mi gbagbeounje ki owo mi ki o si gbagbe okele ju pe ki n gbagbe ohun ti e se fun mi. O digba o, iya mi, dandan ni pe ki a pinya lonii, nitori iwo ko si laaarin ara aye mo, iwo wa laaarin awon ara orun, ki baba mi fun mi, ogbeni Akowediran, ki e ma se gbagbe mi ki e maa ba mi be Eledaa ki O se ona mi ni rere. O digba, iya mi, maa lo sinu oku; maa simi kuro ninu laalaa aye; kuro ninu laasigbo awon omo eniyan, ni ojo ti iku ba pa oju mi de, a o maa fi oju gan-anni ara wa.’